Blaze7451/Wiki-th-20250601 huggingface dataset:
ฮันส์ เชเฟอร์

ฮันส์ เชเฟอร์ (Hans Schäfer; 19 ตุลาคม พ.ศ. 2470 – 7 พฤศจิกายน พ.ศ. 2560) , เป็นอดีตนักฟุตบอลชาวเยอรมัน  ซึ่งเล่นให้กับแอร์สเทอเอฟเซเคิล์น ในช่วงปี พ.ศ. 2491 ถึง พ.ศ. 2508 และฟุตบอลทีมชาติเยอรมนีตะวันตก โดยเขาลงเล่นทั้งหมด 39 นัด และทำประตูไป 15 ประตู เขายังเคยเล่นในฟุตบอลโลกสามครั้ง ได้แก่ 1954 1958 และ 1962.
เชเฟอร์เสียชีวิตในวันที่ 7 พฤศจิกายน พ.ศ. 2560 ด้วยวัย 90 ปี ทำให้ ฮอสท์ เอ็คเคิล เป็นผู้เล่นคนเดียวในทีมชุดแชมป์ฟุตบอลโลก 1954 ที่ยังมีชีวิตอยู่

**อ้างอิง**
หมวดหมู่:กองหน้าฟุตบอล
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:ผู้เล่นแอร์สเทอ เอ็ฟเซ เคิลน์
หมวดหมู่:ผู้เล่นในฟุตบอลโลก 1954
หมวดหมู่:ผู้เล่นในฟุตบอลโลก 1958
หมวดหมู่:ผู้เล่นในฟุตบอลโลก 1962
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ฟุตบอลโลก 1954

หมวดหมู่:ฟุตบอลโลก
หมวดหมู่:การแข่งขันฟุตบอลนานาชาติที่ประเทศสวิตเซอร์แลนด์เป็นเจ้าภาพ
หมดชีวิต (ฉันให้เธอ)

"หมดชีวิต (ฉันให้เธอ)" เป็นซิงเกิลของวงซีล และบัวชมพู ฟอร์ด กับค่ายดั๊กบาร์ ในเครือจีเอ็มเอ็ม แกรมมี่ จากอัลบั้ม 4Real ประพันธ์เนื้อร้องโดย ด.ช.ฮ่องกง แต่งทำนองโดย ด.ญ.โตเกียว และเรียบเรียงโดย Zeal ออกจำหน่ายในปี พ.ศ. 2551

**การตอบรับ**
เพลง "หมดชีวิต (ฉันให้เธอ)" ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 13 กรกฎาคม พ.ศ. 2551 และติดอันดับสูงสุด 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 17 สิงหาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
หมวดหมู่:ซิงเกิลในสังกัดดั๊กบาร์
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงร็อกไทย
ฟริทซ์ วัลเทอร์

ฟรีดริช "ฟริทซ์" วัลเทอร์ (Friedrich "Fritz" Walter; 31 ตุลาคม พ.ศ. 2463 – 17 มิถุนายน พ.ศ. 2545) เป็นอดีตนักฟุตบอลชาวเยอรมัน ซึ่งเล่นให้กับแอร์สเทอเอฟเซไคเซอร์สเลาเทิร์น ในช่วงปี พ.ศ. 2480 ถึง พ.ศ. 2502 และฟุตบอลทีมชาติเยอรมนีตะวันตก โดยลงเล่น 61 นัดและทำประตูไป 33 ประตู ส่วนมากแล้วเขาเล่นในตำแหน่งกองหน้าหรือกองกลางตัวรุก
วัลเทอร์เสียชีวิตเมื่อวันที่ 17 มิถุนายน พ.ศ. 2545 ด้วยอายุ 81 ปี เขามีความฝันที่ว่าเขาอยากเห็นฟุตบอลโลก 2006 มาเล่นที่ไคเซอร์สเลาเทิร์น ซึ่งเป็นบ้านเกิดของเขา ซึ่งไม่ได้ถูกเลือกในฟุตบอลโลก 1974 แต่เขาเสียชีวิตลงเสียก่อน แต่ในการฉลองครบรอบ 4 ปี การตายของเขา ในวันที่ 17 มิถุนายน พ.ศ. 2549 สหรัฐอเมริกาพบกับอิตาลีในไคเซอร์สเลาเทิร์น และกลายเป็นนาทีที่น่าจดจำของวัลเทอร์ ทุกวันนี้มีผู้คนไปที่บ้านของฟริทซ์ วัลเทอร์ในเมืองเอ็งเคินบัค-อัลเซินบอร์น ซึ่งอยู่ห่างประมาณ 20 กิโลเมตร ทางทิศตะวันออกจากไคเซอร์สเลาเทิร์น

**อ้างอิง**
หมวดหมู่:บุคคลจากไคเซิร์สเลาเทิร์น
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นแอร์สเทอ เอ็ฟเซ ไคเซิร์สเลาเทิร์น
หมวดหมู่:ผู้เล่นในฟุตบอลโลก 1954
หมวดหมู่:ผู้เล่นในฟุตบอลโลก 1958
หมวดหมู่:ผู้เล่นในฟุตบอลโลก 1962
หมวดหมู่:ผู้เล่นในชุดชนะเลิศฟุตบอลโลก
หมวดหมู่:กัปตันในชุดชนะเลิศฟุตบอลโลก
ตาลฟ้า

ตาลฟ้า (Bismarck palm; Bismarckia nobilis) เป็นปาล์มชนิดเดียวในสกุล Bismarckia อยู่ในวงศ์ย่อยลาน (Coryphoideae) มีถิ่นกำเนิดในมาดากัสการ์ ชื่อสกุลของตาลฟ้าตั้งชื่อตามอดีตนายกรัฐมนตรีเยอรมนี ออทโท ฟอน บิสมาร์ค
ตาลฟ้าเป็นปาล์มต้นเดี่ยว สูงได้ถึง 25 เมตร ลำต้นมีเส้นผ่านศูนย์กลาง 40-50 เซนติเมตร ใบรูปพัดแกนโค้ง ขอบใบจักลึกถึงครึ่งตัวใบ แผ่นใบกว้าง 2-3 เมตร สีเขียวอมฟ้าและมีนวลสีขาวปกคลุม ก้านใบยาว 2 เมตร มีขนสีน้ำตาลปกคลุม ขอบก้านเป็นสันแหลม โคนก้านแตกที่กึ่งกลาง ช่อดอกแยกเพศอยู่ต่างต้น ช่อดอกออกระหว่างกาบใบ ผลสดแบบมีเนื้อเมล็ดเดียว ทรงรูปกลมรี ปลายแหลม ขนาด 4 เซนติเมตร ผลสุกสีน้ำตาล
ตาลฟ้านิยมปลูกเป็นไม้ประดับกลางแจ้งที่มีแสงแดดจัด ใบตาลฟ้าใช้มุงหลังคา ฝาบ้านหรือสานเป็นตะกร้าได้ ส่วนแกนกลางลำต้นรับประทานได้ มีรสขม หรือใช้ทำแป้งสาคู

**อ้างอิง**

**แหล่งข้อมูลอื่น**
 ตาลฟ้า
หมวดหมู่:ปาล์ม
หมวดหมู่:วงศ์ย่อยลาน
หมวดหมู่:ไม้ประดับ
หมวดหมู่:พืชที่รับประทานได้
หมวดหมู่:พืชที่ใช้ทำของใช้
พระเจ้าราชวรวงศ์เธอ พระองค์เจ้ากำพุชฉัตร

พระเจ้าราชวรวงศ์เธอ พระองค์เจ้ากำพุชฉัตร ลางแห่งสะกดว่า กัมพุชฉัตร, กำภูฉัตร หรือ กัมโพชฉัตร เป็นพระราชธิดาในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดานักองค์อี

**พระประวัติ**
พระเจ้าราชวรวงศ์เธอ พระองค์เจ้ากำพุชฉัตร เป็นพระราชธิดาในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดานักองค์อี หรือพระนามในราชสำนักเขมรว่าสมเด็จพระศรีวรราชธิดา พระนาม "กำพุชฉัตร" มีความหมายว่า ฉัตรแห่งกัมพูชา เพราะเจ้าจอมมารดานักองค์อี เป็นพระราชธิดาในพระนารายน์ราชารามาธิบดี พระเจ้ากรุงกัมพูชา มีพระขนิษฐาร่วมพระชนนีคือ พระเจ้าราชวรวงศ์เธอ พระองค์เจ้าวงศ์มาลา (ลางแห่งออกพระนามว่า วงศ์กษัตริย์)
เจ้าจอมมารดานักองค์อี พระชนนี เป็นพระราชธิดาในพระนารายน์ราชารามาธิบดี หรือนักองค์ตน พระเจ้ากรุงกัมพูชา ที่ประสูติแต่นักนางแม้น (หรือแป้น) และมีพระภคินีต่างมารดาที่รับราชการเป็นฝ่ายในของสมเด็จพระบวรราชเจ้ามหาสุรสิงหนาทด้วยกันคือเจ้าจอมมารดานักองค์เภา ส่วนนักนางแม้นที่เข้ามาในกรุงเทพมหานครด้วยกันนั้นก็ได้บวชเป็นชีที่วัดหลวงชี (ต่อมาคือ วัดบวรสถานสุทธาวาส) ด้วยความที่พระองค์มีพระชนนีเป็นราชนิกูลจากต่างแดน พระองค์จึงถูกพระเจ้าราชวรวงศ์เธอ พระองค์เจ้าสุดาสวรรค์ ซึ่งเป็นเจ้าวังหน้าด้วยกันมองว่า "อยู่ข้างจะเฟื่องฟู" และดู "ท่านบอ ๆ"
พระเจ้าราชวรวงศ์เธอ พระองค์เจ้ากำพุชฉัตรทรงเชี่ยวชาญเชิงกวีและนิพนธ์กลอนเบ็ดเตล็ด ทั้งยังเป็นพระราชธิดาที่มีความสนิทสนมกับสมเด็จพระบวรราชเจ้ามหาสุรสีหนาทมาก ครั้นเมื่อพระชนกประชวรก็มีโอกาสเข้าเฝ้าข้างพระที่อย่างใกล้ชิด และในช่วงเวลาดังกล่าวก็นิพนธ์เพลงยาว นิพานวังน่า หรือ นิพพานวังหน้า ที่มีเนื้อหาสำคัญยิ่งของประวัติศาสตร์วังหน้าช่วงรัชกาลพระบาทสมเด็จพระพุทธยอดฟ้าจุฬาโลกมหาราช แต่สำนวนแต่งไม่ใคร่ราบรื่นนัก
พระเจ้าราชวรวงศ์เธอ พระองค์เจ้ากำพุชฉัตรมีพระชันษายืนนานก่อนจะสิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว ไม่ปรากฏว่าพุทธศักราชใด

**พงศาวลี**

**อ้างอิง**

**แหล่งข้อมูลอื่น**
 accessdate= 6 พฤษภาคม 2558- accessdate= 6 พฤษภาคม 2558- url-status= dead 
หมวดหมู่:พระเจ้าราชวรวงศ์เธอ ชั้น 1
หมวดหมู่:พระองค์เจ้า
หมวดหมู่:พระราชธิดาในสมเด็จพระบวรราชเจ้ามหาสุรสิงหนาท
หมวดหมู่:ชาวไทยเชื้อสายเขมร
หมวดหมู่:กวีชาวไทย
หมวดหมู่:นักเขียนชาวไทย
รถด่วนพิเศษทักษิณ

รถด่วนพิเศษทักษิณ (Thaksin Special Express; ทักษิณ แปลว่าภาคใต้; รหัสขบวน: 37/38) เป็นขบวนรถด่วนพิเศษของการรถไฟแห่งประเทศไทย ให้บริการผู้โดยสารระหว่างสถานีกลางกรุงเทพอภิวัฒน์ เขตจตุจักร กรุงเทพมหานคร กับสถานีรถไฟสุไหงโก-ลก อำเภอสุไหงโก-ลก จังหวัดนราธิวาส เป็นขบวนรถด่วนพิเศษที่มีระยะทางทำการไกลที่สุดในประเทศไทย ซึ่งไกลเท่ากับระยะทำการของขบวนรถเร็วที่ 171/172 ซึ่งมีต้นทาง และปลายทางเป็นสถานีเดียวกัน ชนิดรถที่ให้บริการได้แก่ รถนั่งและนอนปรับอากาศชั้นหนึ่งและชั้นสอง (บนอ.ป. และ บนท.ป.) รถนั่งชั้นสองและชั้นสาม (บชท. และ บชส.) และรถเสบียง (บกข. หรือ บสข.) ปัจจุบันพ่วงการโดยสารร่วมกับรถด่วนพิเศษระหว่างประเทศขบวนที่ 45/46 เดิมทีขบวนนี้เปิดเดินในนามของขบวน 19/20 และมีจุดหมายปลายทางที่สถานียะลา ก่อนที่จะมีการเปลี่ยนแปลงกำหนดเวลาเดินรถใหม่ในวันที่ 17 พฤศจิกายน พ.ศ. 2529 ขยายปลายทางขบวนรถไปจนถึงสถานีสุไหงโกลก และให้ขบวน 11/15 12/16 ปลายทางบัตเตอร์เวอร์ธและสุไหงโกลกเดิมที่วิ่งวันเว้นวัน ให้กลายเป็นขบวน 11/12 ปลายทางบัตเตอร์เวอร์ธและมีเดินทุกวัน

**ภาพรวม**
รถไฟขบวนนี้ผ่านหลายจังหวัดในภาคใต้ของประเทศไทย ได้แก่ จังหวัดชุมพร, จังหวัดสุราษฎร์ธานี, จังหวัดนครศรีธรรมราช, จังหวัดพัทลุง, จังหวัดสงขลา, จังหวัดปัตตานี, จังหวัดยะลา และจังหวัดนราธิวาส

**ผังขบวน**
หมายเหตุ ขบวน 37 จะพ่วงรถปรับอากาศนั่งและนอนของขบวน 45 ไว้ทางตอนหน้าของขบวน และขบวน 38 จะพ่วงรถปรับอากาศนั่งและนอนของขบวน 46 ไว้ตอนท้ายขบวน ซึ่งทั้งสองขบวนนี้จะแยกจากกัน(ขบวน 37 และ 45) และพ่วงรวมกัน (ขบวน 38 และ 46) ที่สถานีรถไฟชุมทางหาดใหญ่ อำเภอหาดใหญ่ จังหวัดสงขลา

**กำหนดเวลาเดินรถเที่ยวล่อง**






**กำหนดเวลาเดินรถเที่ยวขึ้น**






**อ้างอิง**

**แหล่งข้อมูลอื่น**
  กำหนดเวลาขบวนที่ 37 date=2015-12-27 -  กำหนดเวลาขบวนที่ 38 date=2015-12-27 -  กำหนดเวลาเดินรถสายใต้ date=2006-10-12 
หมวดหมู่:การขนส่งผู้โดยสารระบบรางในประเทศไทย
หมวดหมู่:รถไฟกลางคืนในประเทศไทย
สถานีย่อย:ฟุตบอล/บทความยอดเยี่ยม/2

ตีแยรี อ็องรี ขณะเล่นให้กับนิวยอร์กเรดบูลส์
ตีแยรี ดานีแยล อ็องรี (Thierry Daniel Henry) เกิดเมื่อวันที่ 17 สิงหาคม พ.ศ. 2520 เป็นอดีตนักฟุตบอลชาวฝรั่งเศส โดยเล่นกับสโมสรสุดท้าย คือ นิวยอร์กเรดบูลส์ ในเมเจอร์ลีกซอกเกอร์ อ็องรีเกิดที่เมืองเลซูว์ลิส จังหวัดเอซอน (ชานเมืองของปารีส) เขาเล่นให้กับทีมท้องถิ่น เป็นเด็กหนุ่มที่แสดงความมั่นใจในฐานะดาวยิงประตู จนสโมสรฟุตบอลโมนาโกได้เห็นแววในปี พ.ศ. 2533 จนได้เซ็นสัญญาโดยทันที อ่านต่อ...
----
ที่เก็บถาวร
สถานีย่อย:ฟุตบอล/บทความยอดเยี่ยม/1

เลียวเนล เมสซี ขณะกำลังเล่นให้ฟุตบอลทีมชาติอาร์เจนตินาในฟุตบอลโลก 2014
เลียวเนล เมสซี (Lionel Messi) เกิดเมื่อวันที่ 24 มิถุนายน พ.ศ. 2530 เป็นนักฟุตบอลชาวอาร์เจนตินา ปัจจุบันเล่นอยู่ในสโมสรฟุตบอลบาร์เซโลนาและฟุตบอลทีมชาติอาร์เจนตินา ในตำแหน่งกองหน้าหรือปีก เขายังถือสัญชาติสเปนอีกด้วย ซึ่งทำให้เขาถือว่าเป็นนักฟุตบอลยุโรป เขาเป็นหนึ่งในผู้เล่นที่ดีที่สุดในรุ่นของเขา และมักถูกกล่าวถึงว่าเป็นผู้เล่นร่วมสมัยที่ดีที่สุดในโลก
อ่านต่อ...
----
ที่เก็บถาวร
สถานีย่อย:ฟุตบอล/บทความยอดเยี่ยม/3

สโมสรฟุตบอลบาร์เซโลนา (Futbol Club Barcelona) หรือเรียกสั้น ๆ ว่า บาร์เซโลนา หรือคุ้นเคยในอีกชื่อว่า บาร์ซา (Barça) เป็นสโมสรฟุตบอลอาชีพสเปน ตั้งอยู่ที่เมืองบาร์เซโลนา ประเทศสเปน เล่นอยู่ในลาลีกา สโมสรฟุตบอลบาร์เซโลนาเป็นผู้ชนะเลิศในถ้วยยุโรปและสเปนปัจจุบัน เป็นสโมสรสเปนที่ประสบความสำเร็จในฟุตบอลสเปน ในแง่ของจำนวนถ้วยรางวัลภายในประเทศและทุกถ้วย อ่านต่อ...
----
ที่เก็บถาวร
รถด่วนพิเศษระหว่างประเทศ

รถด่วนพิเศษระหว่างประเทศ (International Express, ขบวนที่: 45/46) เป็นรถด่วนพิเศษขบวนหนึ่งของการรถไฟแห่งประเทศไทย วิ่งระหว่างสถานีกลางกรุงเทพอภิวัฒน์ เขตจตุจักร กรุงเทพมหานคร กับสถานีปาดังเบซาร์ รัฐปะลิส มาลาเซียใช้รหัสขบวน 45/46 ปัจจุบันสิ้นสุดเส้นทางที่สถานีปาดังเบซาร์และผู้โดยสารจะต้องผ่านด่านตรวจคนเข้าเมืองและไปซื้อตั๋วเพื่อขึ้นรถไฟ อีทีเอส หรือ โคมูเตอร์ ของมาเลเซียต่อไป
ปัจจุบันชนิดรถที่ให้บริการมีเพียงรถนั่งและนอนปรับอากาศชั้นสอง (บนท.ป.)

**ประวัติ**
รถด่วนพิเศษระหว่างประเทศหรือชื่อเดิม รถด่วนสายใต้ เปิดเดินรถครั้งแรกในวันที่ 2 มกราคม พ.ศ. 2465 วิ่งทุกวันจันทร์ วันพุธ และวันเสาร์ ต้นทางในขณะนั้นคือสถานีรถไฟบางกอกน้อย และได้ย้ายต้นทางมาที่สถานีรถไฟกรุงเทพ ในวันที่ 1 มกราคม พ.ศ. 2470 ต่อมาได้หยุดทำการเดินรถชั่วคราวระหว่างวันที่ 15 มีนาคม พ.ศ. 2493 จนถึง 2 มกราคม พ.ศ. 2497 เนื่องจากสะพานพระราม 6 ถูกทำลาย
โดยปกติรถด่วนพิเศษระหว่างประเทศออกจากสถานีรถไฟกรุงเทพในช่วงบ่ายและไปถึงสถานีรถไฟบัตเตอร์เวอร์ธในช่วงสายของวันถัดมาโดยทำการเดินรถทุกวัน แต่ภายหลังในช่วงกลางปี พ.ศ. 2559 หลังจากที่ประเทศมาเลเซียได้มีการปรับปรุงการให้บริการรถไฟด้วยระบบรถไฟฟ้าทางคู่ขนาดความกว้าง 1 เมตร หรือขบวนรถไฟ อีทีเอส ประกอบกับการรถไฟแห่งประเทศไทยได้เปิดขบวนรถด่วนพิเศษทักษิณารัถย์ ในช่วงปลายปี พ.ศ. 2559 ทำให้รถด่วนพิเศษระหว่างประเทศจึงสิ้นสุดเส้นทางเพียงแค่สถานีปาดังเบซาร์ โดยจะพ่วงตู้โดยสารรวมไปกับรถด่วนพิเศษทักษิณขบวนที่ 37/38 (กรุงเทพอภิวัฒน์ - สุไหงโกลก - กรุงเทพอภิวัฒน์) และผู้โดยสารจะต้องผ่านด่านตรวจคนเข้าเมืองและดำเนินการซื้อตั๋วเพื่อใช้บริการรถไฟของประเทศมาเลเซียเพื่อเดินทางไปยังจุดหมายปลายทางต่อไป

**กำหนดเวลาเดินรถ**
รถด่วนพิเศษระหว่างประเทศที่สถานีรถไฟกรุงเทพ

**เที่ยวขึ้น**
กำหนดเวลาเดินรถเริ่มใช้วันที่ 20 กุมภาพันธ์ 2567กรุงเทพอภิวัฒน์ - ปาดังเบซาร์





**เที่ยวล่อง**





**อ้างอิง**
  กำหนดเวลาขบวนที่ 35 date=2015-09-24 -  กำหนดเวลาขบวนที่ 36 date=2015-09-24 -  กำหนดเวลาขบวนที่ 45fix-attempted=yes -  กำหนดเวลาขบวนที่ 46fix-attempted=yes -  กำหนดเวลารถไฟในประเทศมาเลเซียfix-attempted=yes 
หมวดหมู่:การขนส่งระบบรางในประเทศไทย
หมวดหมู่:การขนส่งระบบรางในประเทศมาเลเซีย
หมวดหมู่:รถไฟกลางคืนในประเทศไทย
แม็คลาเรน 650เอส

แม็คลาเรน 650เอส (McLaren 650S) เป็นรถยนต์นั่งสมรรถนะสูง เครื่องยนตร์กลางลำท้าย เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ เปิดตัวอย่างไม่เป็นทางการครั้งแรกในเดือมกุมภาพันธ์ ค.ศ. 2014 ในฐานะรถรุ่นใหม่จากค่ายแม็คลาเรน ที่มาเป็นรุ่นต่อจาก 12ซี 650เอส ได้เปิดตัวอย่างเป็นทางการในงานเจนีวามอเตอร์โชว์ปี ค.ศ. 2014
650เอส ใช้เครื่องยนตร์ M838T 3.8-litre V8 และตัวถังจากคาร์บอน-ไฟเบอร์ ที่ถอดแบบมาจาก 12ซี โดยตรง แต่มีการพัฒนาแรงม้าเพิ่มเป็น 641 ตัว (478 kW; 650 PS) และเพิ่มแรงบิดเป็น 500 lb·ft (680 N·m) ส่วนในเรื่องของระบบส่งกำลัง 650เอส ใช้เกียร์ 7 จังหวะ ชนิดดูอัล-คลัทซ์ เช่นเดียวกับ 12ซี
650เอส สามารถทำความเร็วสูงสุดได้ที่ 333 กม./ชม. (207 ไมล์/ชม.) และสามารถทำอัตราเร่ง 0-100 กม./ชม. ได้ที่ 3 วินาที และจาก 0-200 กม./ชม. ในเวลา 8.4 วินาที

**โมเดล**

**650S Spider**
650เอส สไปเดอร์
650เอส สไปเดอร์ เปิดตัวในเดือนมีนาคม ค.ศ. 2014 เป็นเวอร์ชันเปิดประทุนของ 650เอส ซึ่งทำให้รถมีน้ำหนักมากกว่ารุ่นดั้งเดิม 40 กิโลกรัม แต่ก็ยังคงรักษาสมรรถภาพไว้ดีดี โดยอัตราเร่ง 0-100 กม./ชม. ที่ทำได้ 3 วินาทีเช่นเดิม และความเร็วสูงสุดลดลงเล็กน้อยที่ 204 ไมล์/ชม

**625C**
625ซี เปิดตัวในเดือนกันยายน ค.ศ. 2014 มีทั้ง 2 รูปแบบคือคูเป้และโรสเตอร์ ที่ทางค่ายแม็คลาเรนเน้นเจาะตลาดใน เอเชียแปซิฟิกใต้

รถยังคงใช้เครื่องยนตร์ 3.8-litre twin-turbocharged V8 เช่นเดิม แต่ลดแรงม้าลงเป็น 616 ตัว (459 kW; 625 PS) และมีการปรับปรุงเครื่องลดการสั่นสะเทือนชุดใหม่ ทำให้ลดแรงกระแทกได้บ้าง ในเรื่องของสมรรถนะยังคงความเร็วเช่นเดียวกับ 650เอส แต่อัตราเร่ง 0-100 กม./ชม. ช้ากว่า ที่ 3.1 วินาที

**675LT**
675แอลที ในงานเจนีวามอเตอร์โชว์ 2015
675แอลที (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส เปิดตัวในเดือนกุมภาพันธ์ ค.ศ. 2015 ในงานเจนีวามอเตอร์โชว์

**675LT Spider**
675แอลที สไปเดอร์ ในงานเจนีวามอเตอร์โชว์ 2016
675แอลที สไปเดอร์ (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส สไปเดอร์ เปิดตัวในเดือนกุมภาพันธ์ ค.ศ. 2016 ในงาน Geneva Motor Show รถเปิดประทุนค่าตัว 285,450 ปอนด์อังกฤษ หรือประมาณ 15.7 ล้านบาทไทย ที่ดัดแปลงจากรถคูเปชื่อเดียวกัน โดยเปลี่ยนจากหลังคาแข็งเป็นหลังคาเปิดประทุนแบบแข็งที่ออกแบบเป็น 3 ชิ้นและเปิด/ปิดโดยการกดปุ่ม ส่วนเครื่องยนต์ที่ใช้เป็นเครื่องยนต์บลอคเก่าที่ให้กำลังเท่าเก่า คือ เครื่องทวินเทอร์โบเบนซิน DOHC วี 8 สูบ 3,799 ซีซี 675 แรงม้า ถ่ายทอดกำลังสู่ล้อคู่หลังผ่านระบบเกียร์อัตโนมัติคลัทช์คู่ 7 จังหวะ จุดที่น่าสังเกต คือ ชิ้นส่วนเครื่องยนต์ประมาณครึ่งหนึ่งเปลี่ยนใหม่หมดรวมทั้งเทอร์โบชาร์เจอร์ สมรรถนะความเร็วตามตัวเลขผู้ผลิต อัตราเร่ง 0-100 กม./ชม. ทำได้ใน 2.9 วินาที ความเร็วสูงสุด 326 กม./ชม.

**อ้างอิง**
หมวดหมู่:รถสปอร์ต
หมวดหมู่:รถแม็คลาเรน
แมลงภู่

แมลงภู่ เกาะอยู่บนสภาพแวดล้อมในเมืองเขตร้อน
ไฟล์:Carpenter Bee Yellow Alder Plant.webm|thumb|แมลงภู่กับดอกของต้นเอลเดอร์
แมลงภู่ (Xylocopa latipes) เป็นสายพันธ์ุผึ้งไม้ซึ่งแพร่หลายในเขตเอเชียตะวันออกเฉียงใต้ ผึ้งชนิดนี้อาศัยอยู่ในป่าเขตร้อนอบอุ่น และสร้างรังโดยการเจาะเข้าไปในเนื้อไม้ แมลงภู่มักจะสร้างโพรงยาวลึกในไม้ผุ ต้นไม้ที่โค่นล้ม โทรศัพท์ หรือสิ่งอื่น ๆ ที่คล้าย ๆ กัน แต่ไม่พบว่าสร้างรังอยู่ในต้นไม้ที่ยังมีชีวิตอยู่
แมลงภู่ถูกบรรยายในทางวิทยาศาสตร์เป็นครั้งแรกโดยนักกีฏวิทยาชาวอังกฤษ  Dru Drury ใน พ.ศ. 2316 โดยถูกจัดให้เป็นสมาชิกของกลุ่มผึ้งโดดเดี่ยว (วงศ์ Apidae)
แมลงภู่เป็นผึ้งที่มีขนาดใหญ่ แข็งแรง และมักอยู่โดดเดี่ยว ที่ไม่ได้อยู่เป็นอาณาจักร มีสีดำ สว่างสดใส มีปีกสะท้อนแสงสีเขียวน้ำเงินโลหะ และจะสะท้อนแสงสีม่วงในแสงแดด แมลงภู่อาจจะเป็นแมลงที่ใหญ่ที่สุดในกลุ่ม Xylocopa เท่าที่เคยรู้จัก และเกือบจะเป็นผึ้งที่ใหญ่ที่สุดในโลก
แมลงภู่สามารถส่งเสียงดังต่ำเป็นเสียงหึ่ง ซึ่งสามารถได้ยินเป็นระยะทางไกล ในขณะที่มันบินระหว่างดอกไม้หรือกิ่งไม้ ในเขตเมือง ผึ้งเหล่านี้มักจะถูกดึงดูดด้วยดอกไม้บางประเภท และสามารถย้อนกลับมาหลาย ๆ วัน หรือหลาย ๆ รุ่นอีกด้วย

**คุณค่าทางวรรณคดี**

ในเรื่องรามเกียรติ์ มีการกล่าวถึงยักษ์ไมยราพผู้สะกดทัพของพระราม และนำพระรามไปไว้ที่เมืองบาดาล แต่หนุมานก็ปลอมเป็นใยบัวติดสไบนางพิรากวนเข้าไปในเมือง และหลังจากทราบว่าพระยาไมยราพได้นำดวงใจไปฝากไว้ที่แมลงภู่บนเขาตรีกูฏก็จำแลงตนให้ใหญ่และไปขยี้แมลงภู่ตัวนั้นได้ จนทั้งแมลงภู่ และพระยาไมยราพก็ได้สิ้นใจลงในที่สุด

**ประโยชน์**
แมลงภู่ใช้ในเชิงการค้าในประเทศฟิลิปปินส์ เพื่อการผสมเกสรดอกเสาวรส เช่นเดียวกับในประเทศอินโดนีเซียและประเทศมาเลเซีย ตลอดจนส่วนอื่น ๆ ของเอเชียตะวันออกเฉียงใต้ นอกจากนี้ ยังมีการค้นพบว่า ดอกเสาวรสบานสัมพันธ์กับช่วงที่แมลงภู่กำลังแพร่หลาย แสดงให้เห็นว่าสิ่งมีชีวิตทั้งสองชนิดนี้วิวัฒนาการมาอย่างสัมพันธ์กัน

**อ้างอิง**
หมวดหมู่:แมลงมีปีก
กะเปา

กะเปา (Pholidocarpus macrocarpus) เป็นพืชในวงศ์ปาล์ม (Arecaceae) มีถิ่นกำเนิดในไทย มาเลเซีย และอินโดนีเซีย ปัจจุบันมีจำนวนลดลงเนื่องจากมีการบุกรุกป่า
กะเปาเป็นปาล์มต้นเดี่ยว สูง 20 เมตร เส้นผ่านศูนย์กลางต้น 25-30 เซนติเมตร ใบเป็นใบประกอบแบบนิ้วมือแกมขนนก เอนหรือห้อยลง 40-50 ทาง กาบใบแยกต่ำ ขอบกาบใบมีใยสีน้ำตาลอมแดง ก้านใบยาว 1.6-2.5 เมตร ขอบใบมีหนามแหลมสีน้ำตาล ใบเกือบกลม ขนาด 2 เมตร แบ่งเป็นใบย่อย 45-55 ใบ ช่อดอดออกระหว่างกาบใบ รวมยาวได้ถึง 2 เมตร ผลทรงกลมแกมรูปไข่กลับ สีน้ำตาล มีผิวขรุขระ เป็นปาล์มที่ชอบที่ชื้นแฉะ นิยมปลูกเป็นไม้ประดับ

**อ้างอิง**

**แหล่งข้อมูลอื่น**
  กะเปา - ปาล์มในป่าพรุ date=2016-03-04 
หมวดหมู่:ปาล์ม
หมวดหมู่:ไม้ประดับ
หมวดหมู่:พืชที่พบในทวีปเอเชีย
เดรก ยังเกอร์

เดรก วิวเอิตซ์ (Drake Wuertz) เกิดวันที่ 10 กันยายน ค.ศ. 1984 เป็นนักมวยปล้ำอาชีพชาวอเมริกันและเป็นกรรมการให้กับ WWE เขาได้ปล้ำให้กับสมาคมอิสระภายใต้ชื่อ เดรก ยังเกอร์ (Drake Younger) รวมทั้งปล้ำ Combat Zone Wrestling, IWA Mid-South, EVOLVE, Dragon Gate USA, Chikara, และ Pro Wrestling Guerrilla (PWG) เขาเป็นหนึ่งนักมวยปล้ำของ CZW ที่ทำให้ CZW นั้นยอดเยี่ยมโด่งดังและเป็นตัวหลักของสมาคม ณ ขณะนั้น 
เขาเริ่มจากการที่เขาเป็นแฟนมวยปล้ำของ ฮัลค์ โฮแกน แล้วเขาก็เข้าไปดูศึก เรสเซิลเมเนีย ครั้งที่ 8 ในสนามด้วย 
ถึงเรื่องฝึกนั้นเขาก็ฝึกแบบนักมวยปล้ำธรรมดาสมาคมบ้าๆสมาคมหนึ่งแล้วก็ไปสังกัดสมาคมประเภท Backyard แล้วเขาก็ปล้ำเป็นเพื่อนกับ Dustin Lee และสมาชิกคนอื่นของ The Naptown Dragons อยู่ด้วย 
แล้วเขาก็ถูกดึงตัวเข้ามาใน CZW ในปี 2006 โดยเข้ามาก็ปล้ำ 1 ใน แกรนด์สแลมของสมาคมเลยนั่นก็คือ Tournament Of Death 5 แล้วเขาก็แพ้ Nick Gage ไปแต่ด้วยความทุ่มเทในการโชว์และปล้ำไว้อย่างมาปีต่อมาก็ได้แชมป์ TOD 6 และสร้างผลงานอีกมากมายเช่นการได้แชมป์โลกที่ยาวนานที่สุดใน CZW นั่นก็คือปีกว่าๆ

**ผลงานแชมป์รางวัล**
Absolute Intense Wrestling
**AIW Absolute Championship (1 time)
*All Pro Wrestling
**APW Worldwide Internet Championship (1 time)
*Anarchy Championship Wrestling
**ACW Tag Team Championship (1 time) – with Ian Rotten
*Coliseum Championship Wrestling
**CCW Tag Team Championship (2 times) – with JC Bailey (1) & Diehard Dustin Lee (1)
*Combat Zone Wrestling
**CZW Ultraviolent Underground Championship (2 times)
**Tournament of Death (VI)
**CZW World Heavyweight Championship (1 time)
**CZW World Tag Team Championship (1 time) – with Eddie Kingston
**CZW World Junior Heavyweight Championship (1 time)
**CZW Best of the Best (2014)
**Triple Crown Championship (Third)
**CZW Hall of Fame (Class of 2016)
*Full Throttle Wrestling
**FTW Tag Team Championship (1 time) – with Diehard Dustin Lee 
*Independent Wrestling Association Mid-South
**IWA Mid-South Deathmatch Championship (1 time)
**IWA Mid-South King of the Deathmatch (2011)
**Ted Petty Invitational (2008)
*Insanity Pro Wrestling
**IPW Grand Championship (1 time)
**IPW Jr. Heavyweight Championship (1 time)
**IPW World Heavyweight Championship (1 time)
*Mad Pro Wrestling
**MPW Heavyweight Championship (2 times)
*Pro Wrestling Bushido
**Pro Wrestling Bushido TV Championship (1 time)
*Pro Wrestling Illustrated
**PWI ranked him #146 of the 500 best singles wrestlers in the PWI 500 in 2013
*Supreme Pro Wrestling
**SPW Heavyweight Championship (1 time)

**อ้างอิง**

**แหล่งข้อมูลอื่น**
 CZW Roster Page date=2010-01-16 - Match History at Indy Wrestling News date=2012-02-20 - Interview with Insane Wrestling Federation Online date=2016-03-03 - Profile at Online World of Wrestling- Profile at accelerator3359.com
หมวดหมู่:นักมวยปล้ำอาชีพชาวอเมริกัน
หมวดหมู่:กรรมการมวยปล้ำอาชีพ
ลานาเดลเรย์ (อัลบั้ม)

ลานาเดลเรย์ (Lana Del Ray) หรือที่รู้จักในนาม ลานาเดลเรย์เอเคเอลิซซีแกรนต์ (Lana Del Ray a.k.a. Lizzy Grant) คือสตูดิโออัลบั้มแรกของลานา เดล เรย์ นักร้องหญิงชาวอเมริกัน อัลบั้มนี้ได้วางจำหน่ายแบบดิจิทัลผ่านไอทูนส์สโตร์ เมื่อวันที่ 4 มกราคม พ.ศ. 2553 โดยค่าย 5 พอยต์ส เมื่อเธอเป็นที่รู้จักในชื่อของลานา เดล เรย์ อย่างไรก็ตามอัลบั้มได้ถูกเรียกเก็บคืนจากท้องตลาด เนื่องจากทุนที่ไม่เพียงพอต่อการวางจำหน่าย แต่ในที่สุดเดลเรย์ก็ได้ซื้อสิทธิ์ของอัลบั้มนี้กลับมาและชื่อของนักร้องถูกสะกดจาก "Del Ray" เป็น "Del Rey" แทน ภายหลังจากการวางจำหน่ายอัลบั้มบอร์นทูดาย (พ.ศ. 2555) ภายใต้ชื่อในการแสดงว่า Lana Del Rey เธอแสดงความปรารถนาที่จะทำการวางจำหน่ายอัลบั้มนี้ใหม่อีกครั้งหนึ่ง

**รายชื่อเพลง**
เพลงทั้งหมดถูกเขียนขึ้นโดยอีลิซาเบท แกรนต์ และ เดวิด คาห์น โดยคาห์นเป็นโปรดิวซ์เซอร์เพลงทั้งหมด

**อ้างอิง**
หมวดหมู่:อัลบั้มเพลงในคริสต์ทศวรรษ 2010
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเปิดตัวครั้งแรกในปี พ.ศ. 2553
หมวดหมู่:อัลบั้มเพลงของลานา เดล เรย์
โปรลีกา (ประเทศอินโดนีเซีย)

โปรลีกา (Proliga) เป็นการแข่งขันวอลเลย์บอลอาชีพระดับสูงสุดของประเทศอินโดนีเซีย ภายใต้การบริหารของสหพันธ์วอลเลย์บอลอินโดนีเซีย ก่อตั้งขึ้นในปี ค.ศ. 2002 โดยการแข่งขันแบ่งออกเป็นประเภททีมชายและทีมหญิง

**ทีมชาย**

**สโมสรในฤดูกาลปัจจุบัน**
 จาการ์ตา ลาฟานี อัลโล บัง- จาการ์ตาบายังการาเปรซีซี- จาการ์ตา เอ็ซเตอีเอ็น บิน- จาการ์ตา เปอร์ตามีนา เปอร์ตามักซ์- ปาเลมบัง บัง ซุมเซล บาเบล- กูดุสซูกุนบาดัก- จาการ์ตา การูดา จายา

**ผู้ชนะเลิศแบ่งตามฤดูกาล**

**จำนวนครั้งที่ชนะ**

**ทีมหญิง**

**สโมสรในฤดูกาลปัจจุบัน**
 บังดุง เบเจเบ ตันดามาตา- จาการ์ตา เปอร์ตามีนา เอ็นดูโร- เกรซิก เปอตรอกีมียา ปูปุก อินโดเนซียา- จาการ์ตา บิน- จาการ์ตา โปปซีโว โปลวัน- จาการ์ตา เอเล็กตริก เปเอ็ลเอ็น - จาการ์ตา ลีฟิน มันดีรี

**ผู้ชนะเลิศแบ่งตามฤดูกาล**

**จำนวนครั้งที่ชนะ**

**อ้างอิง**

**แหล่งข้อมูลอื่น**
  PBVSI – official website
หมวดหมู่:การแข่งขันวอลเลย์บอลในประเทศอินโดนีเซีย
อินโดนีเซีย
พระเจ้าวรวงศาธรรมิกราช

พระเจ้าวรวงศาธรรมิกราช มีพระนามเดิมว่าเจ้าวรวงศา หรือ เจ้าวรวังโส เป็นปฐมกษัตริย์ราชวงศ์เจ้าวรวงศาแห่งล้านช้าง พระบิดาเป็นสามัญชนซึ่งต่อมาเป็นที่รู้จักในชื่อพระวรปิตา พระมารดามีนามว่านางคำไบหรือนางคำไคเป็นพระขนิษฐาร่วมมารดาของพระเจ้าไชยเชษฐาธิราช พระองค์นับเป็นกษัตริย์ยอดนักรบองค์หนึ่งของลาว แต่มักไม่ค่อยถูกกล่าวถึงเท่าไหร่ ทรงผ่านสงครามกลางเมืองหลายครั้ง รวมถึงการที่ทรงกรีฑาทัพเข้าทำสงครามกับนรธาเมงสอ พระเจ้าเชียงใหม่ เเละท่านยังสามารถยึดหัวเมืองล้านนาได้เกือบหมด และขับไล่ข้าหลวงสยามชาวยวนที่ปกครองเชียงแสน ซึ่งขึ้นมาปกครองล้านนาตอนเหนือตั้งแต่รัชกาลพระนเรศวร เป็นผลสำเร็จ เเละเป็นเหตุบีบให้เมืองเชียงใหม่ไปขอขึ้นตรงกับอยุธยาเพื่อขอกำลังพลของอยุธยาไปช่วยเกลี้ยกล่อมล้านช้างไม่ให้บุกตีเมืองเชียงใหม่ นับเป็นยุครุ่งเรืองยุคหนึ่งของล้านช้าง พระองค์ได้ครองราชย์หลังจากพระหน่อแก้วกุมารสวรรคตในพ.ศ. 2139 สิ้นราชวงศ์ที่สืบมาตั้งแต่ขุนลอ ล้านช้างปกครองโดยมีพระวรปิตาเป็นผู้สำเร็จราชการ ต่อมาทรงมีปัญหาขัดแย้งกับพระวรปิตา เนื่องจากพระวรปิตาต้องการกำจัดพระองค์เพื่อขึ้นเป็นกษัตริย์เสียเอง แต่พระองค์มีพระยาแสนหลวงที่เป็นพระญาติฝ่ายมารดาช่วยคุ้มครอง พระองค์จึงได้ขึ้นครองราชย์ในที่สุด ต่อมา เมื่อพระองค์และพระยาแสนหลวงไปกวาดต้อนครัวลาวที่เชียงใหม่ พระวรปิตาก็ก่อกบฏปิดเมืองไม่ให้พระองค์เสด็จเข้า จนเกิดรบพุ่งกันใน พ.ศ. 2142 แต่คณะสงฆ์เข้าไกลเกลี่ยให้คืนดีกัน พระวรปิตาไปครองเมืองมรุกขนคร ส่วนพระเจ้าวรวงศาธรรมิกราชขึ้นครองราชย์ดังเดิม  เริ่มราชวงศ์ล้านช้างสายเจ้าวรวงศา
ต่อมา ใน พ.ศ. 2145 กษัตริย์อังวะได้ยกทัพมารบกับไทใหญ่ พระเจ้าวรวงศายกทัพขึ้นไประวังเหตุที่หลวงพระบาง พระวรปิตาก่อกบฏยกทัพมายึดเวียงจันทน์ไว้ได้ พระยาแสนหลวงได้ยกทัพลงมาปราบปรามได้ พระวรปิตายอมออกบวชตลอดชีวิต พระยาแสนหลวงได้เป็นพระยานครหลวงพิชิตไปครองเมืองมรุกขนครแทน ต่อมา ใน พ.ศ. 2147 เกิดเหตุวุ่นวายในเชียงขวางเนื่องจากเจ้าคำลุน เจ้าเมืองสิ้นชีวิต ลูกหลานแย่งราชสมบัติกัน พระเจ้าวรวงศายกทัพไปไกล่เกลี่ยให้เจ้าสองแคว โอรสเจ้าคำลุนขึ้นเป็นกษัตริย์ ต่อมา ชาวเชียงขวางร้องเรียนว่าเจ้าสองแควปกครองไม่อยู่ในสัตย์ธรรม พระองค์สืบทราบว่าจริงจึงปลดเจ้าสองแควออก ตั้งเจ้าธานีเป็นเจ้าเมืองเชียงขวางแทนใน พ.ศ. 2149
ใน พ.ศ. 2155 มีเชื้อพระวงศ์จากกรุงศรีอยุธยาขึ้นมากราบทูลว่ากรุงศรีอยุธยาถูกต่างชาติยึดครอง พระองค์จึงยกทัพลงไปถึงเมืองลพบุรี พบว่าไม่เป็นความจริง เพียงแต่เกิดเหตุวุ่นวายในกรงศรีอยุธยา เจ้าฟ้าสุทัศน์ถูกจับในข้อหากบฏและปลงพระชนม์แล้ว พระองค์จึงยกทัพกลับไป
ใน พ.ศ. 2165 พระเจ้าวรวงศาเสด็จไปหลวงพระบางมอบหมายให้พระอุปยุวราชรักษาเมือง พระยาเมืองจัน นามเดิมว่าเวียง ได้ถือโอกาสนี้ก่อกบฏ ยึดเมืองเวียงจันทน์และยกพระอุปยุวราชขึ้นเป็นกษัตริย์ พระเจ้าวรวงศาได้ให้เจ้าหม่อมไชยและพระยาอนุชิตยกทัพลงมายึดเมืองเวียงจันทน์คืนได้ พระยาเมืองจัน (เวียง) ไปตั้งมั่นที่เวียงคุก ฝั่งเดียวกับหนองคาย เมื่อพระเจ้าวรวงศาเสด็จกลับมาแล้ว บ้านเมืองยังคงวุ่นวายอยู่ พระยาเมืองจัน (เวียง) ได้ยกทัพเข้ามาตีเวียงจันทน์แตก พระเจ้าวรวงศาแตกพ่ายหนีไปทางเมืองเชียงแดง พระยาเมืองจันยกทัพตามไปทัน สังหารพระเจ้าวรวงศาและครอบครัวที่ตามไปด้วยจนหมดสิ้นแล้วยกพระอุปยุวราชขึ้นครองราชย์ต่อไป

**อ้างอิง**
 มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554. หน้า 317 – 330
หมวดหมู่:พระมหากษัตริย์ล้านช้าง
พระบัณฑิตโพธิศาละราช

พระบัณฑิตโพธิศาละราช ทรงเป็นญาติทางพระราชมารดาของพระเจ้าวรวงศาธรรมิกราช เกิดเมื่อ พ.ศ. 2095 ได้เป็นพระยาแสนหลวงในรัชกาลพระเจ้าวรวงศาธรรมิกราช เมื่อพระเจ้าวรวงศามีปัญหาขัดแย้งกับพระวรปิตา เนื่องจากพระวรปิตาต้องการกำจัดพระองค์เพื่อขึ้นเป็นกษัตริย์เสียเอง พระยาแสนหลวงได้คุ้มครองและให้การสนับสนุน พระเจ้าวรวงศาจึงได้ขึ้นครองราชย์ในที่สุด ต่อมา พระยาแสนหลวงได้ตามเสด็จพระเจ้าวรวงศาไปกวาดต้อนครัวลาวที่เชียงใหม่ พระวรปิตาได้ก่อกบฏปิดเมืองไม่ให้พระเจ้าวรวงศาเสด็จเข้า พระยาแสนหลวงได้เป็นผู้นำทัพเข้าสู้รบกับพระวรปิตาใน พ.ศ. 2142 แต่คณะสงฆ์เข้าไกลเกลี่ยให้คืนดีกัน พระวรปิตาไปครองเมืองมรุกขนคร ส่วนพระเจ้าวรวงศาธรรมิกราชขึ้นครองราชย์ดังเดิม ต่อมา ใน พ.ศ. 2145 กษัตริย์อังวะได้ยกทัพมารบกับไทใหญ่ พระยาแสนหลวงได้ติดตามพระเจ้าวรวงศายกทัพขึ้นไประวังเหตุที่หลวงพระบาง พระวรปิตาก่อกบฏยกทัพมายึดเวียงจันทน์ไว้ได้ พระยาแสนหลวงได้ยกทัพลงมาปราบปรามได้ พระวรปิตายอมออกบวชตลอดชีวิต พระยาแสนหลวงได้เป็นพระยานครหลวงพิชิตไปครองเมืองมรุกขนครแทนจนสิ้นรัชกาลพระอุปยุวราช
พระยาแสนหลวง (เวียง) ต้องการยกพระหม่อมแก้วขึ้นเป็นกษัตริย์ แต่เสนาอำมาตย์ในเวียงจันทน์ไม่เห็นด้วยและไปเชิญพระยานครหลวงพิชิตมาขึ้นครองราชย์แทนนามว่า พระบัณฑิตโพธิศาละราช ใน พ.ศ. 2166 ขณะพระชนม์ได้ 71 พรรษา พระองค์ตั้งให้เจ้าหม่อมไชยเป็นอุปราช และจัดระเบียบการปกครองใหม่ ทำให้พระยาแสนหลวง (เวียง) เสียผลประโยชน์ จึงก่อกบฏขึ้นอีกใน พ.ศ. 2167 แต่ถูกปราบปรามได้ พระยาแสนหลวง (เวียง) ได้หลบหนีไป พระองค์ครองราชย์สมบัติได้ 4 ปี สวรรคตเมื่อ พ.ศ. 2170 

**อ้างอิง**
 มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554. หน้า 331 - 332
หมวดหมู่:พระมหากษัตริย์ล้านช้าง
แม็คลาเรน เอฟ1

แม็คลาเรน เอฟ1 (McLaren F1) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 1+2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ เริ่มแรกนั้น เอฟ1 เป็นโปรเจกต์ที่นายกอร์ดอน เมอเรย์ (Gordon Murray) วิศวกรเครื่องกลชาวแอฟริกาใต้ เป็นผู้ริเริ่ม และได้ปรึกษากับนายรอน เดนนิส ประธานบริษัทแม็คคลาเรนในการสร้างรถซูเปอร์คาร์ ทำให้โปรเจกต์ แม็คลาเรน เอฟ1 เริ่มขึ้นมาได้ โดยได้นายกอร์ดอน เป็นหัวหน้าโปรเจกต์ครั้งนี้ มีนายปีเตอร์ สตีเฟนส์ (Peter Stevens) เป็นผู้ออกแบบรถทั้งคัน ในวันที่ 31 มีนาคม ค.ศ. 1998 เอฟ1 ได้สร้างสถิติเป็นรถที่เร็วที่สุดในโลก ด้วยความเร็วสูงสุดที่ 386.4 กม./ชม. (240.1 ไมล์/ชม.) และเป็นรถที่ใช้เครื่องยนตร์ที่ไม่ใช้ระบบอัดอากาศ (N/A) ที่เร็วที่สุดในโลกอยู่ในปัจจุบัน 
เอฟ1 เต็มไปด้วยเทคโนโลยีและการออกแบบในอีกนวัตกรรมหนึ่ง ที่ทำให้รถเบากว่าและคล่องตัวมากยิ่งขึ้นกว่ารถสปอร์ตหลายคันในสมัยนั้น ไม่ว่าจะเป็นการพัฒนาให้เป็นรถวิ่งถนนคันแรกของโลกที่ใช้คาร์บอนไฟเบอร์เรนฟอร์สเซตพลาสติก (CFPR) ในการทำโครงตัวถังทั้งคัน หรือแม้แต่การออกแบบตามหลักแอโรไดนามิก ที่มีค่าสัมประสิทธิ์แรงต้านอากาศพลศาสตร์ (Drag coefficient) ที่ 0.32 ซึ่งมีค่าเร็วกว่าบูกัตติ เวย์รอน ที่ทำได้เพียง 0.36 ขณะที่เอสเอสซี อัลทีเมท เอโร ทำได้ที่ 0.357
สิ่งหนึ่งที่แม็คลาเรน เอฟ1 แตกต่างจากรถสปอร์ตทั่วๆไปคือ การออกแบบรถยนต์ 1 ที่นั่ง โดยให้ตำแหน่งที่นั่งอยู่ส่วนกลางของรถ (ที่นั่งยื่นออกไปข้างเล็กน้อย) และมีที่นั่งเล็กๆ 2 ที่ ด้านขวาและซ้ายของรถ การออกแบบเช่นนี้ช่วยให้ผู้ขับขี่สามารถเข้าโค้งและการแซงได้ดี สำหรับเครื่องยนตร์นั้นได้ใช้เครื่องยนตร์ที่ใช้กันในสนามแข่งรถ ซึ่งในปัจจุบันไม่นิยมนำมาใช้แล้ว เนื่องจากความไม่สะดวกสบายในการใช้งาน เอฟ1 ยังเป็นรถที่ได้รับการออกแบบให้เป็นที่รถที่ใช้วิ่งบนถนนทั่วไป โดยมีความเป็นที่สุดของรถ (Ultimate road car) ถึงอย่างไรก็ดี เอฟ1 ก็ยังคงมีการโมดิฟายด์เป็นรถในสนามแข่งหลายสนาม อาทิเช่น รายการ24 ชั่วโมง เลอม็อง ในปี ค.ศ. 1995
สายการผลิตของเอฟ1 ได้เริ่มขึ้นตั้งแต่ปี ค.ศ. 1992 จนถึง ค.ศ. 1998 โดยผลิตมาได้ทั้งหมด 106 คัน ในจำนวนนี้รวมถึงรถที่ดัดแปลงในสนามแข่งและรุ่นเสริมย่อยๆอีกด้วย
ในปี ค.ศ. 1994 นิตยสารรถยนต์จากอังกฤษ ออโตคาร์ ได้ทำการทดสอบรถยนต์คันนี้และได้กล่าวยกย่องว่า "แม็คลาเรน เอฟ1 เป็นรถยนต์ขับขี่ที่ดีที่สุดที่ใช้วิ่งบนถนนสาธารณะ" และต่อด้วยว่า "เอฟ1 จะได้รับการจดจำในฐานะช่วงเวลาที่ยิ่งใหญ่ครั้งหนึ่งในประวัติศาสตร์ของวงการรถยนต์ และอาจจะเป็นไปได้ที่มันจะเป็นผลิตภัณฑ์รถยนต์ที่เร็วที่สุดที่โลกเคยมีมา"
ในเดือนสิงหาคม ค.ศ. 2003 ในงานประมูลสินค้าที่เพบเบิลบีช (Pebble Beach) ได้มีการเสนอขายตัวถัง หมายเลข 006 ของแม็คลาเรน เอฟ1 ไว้ที่ 8.47 ล้านดอลลาร์ หรือเป็นเงินไทยราว 254 ล้านบาท

**อ้างอิง**
หมวดหมู่:รถสปอร์ต
หมวดหมู่:รถแม็คลาเรน
โฮโจ โทกิมูเนะ

โฮโจ โทะกิมุเนะ (北条 時宗) ประมุขของตระกูลโฮโจ และเป็นชิกเก็ง คนที่ 8 ของรัฐบาลโชกุนคะมะกุระ ซึ่งโดยพฤตินัยเป็นผู้มีอำนาจสูงสุดของญี่ปุ่น โทะกิมุเนะปกครองญี่ปุ่นในช่วงที่ญี่ปุ่นถูกรุกรานจากมองโกล 

**ประวัติ**
โทะกิมุเนะเป็นบุตรของประมุขตระกูลคนก่อน โฮโจ โทะกิโยะริ ซึ่งเป็นชิกเก็งคนที่ 5 เขาขึ้นเป็นชิกเก็งเมื่ออายุได้เพียง 18 ปีต่อจากอาของเขาที่ถึงแก่อสัญกรรม

**การรุกรานจากมองโกล**
เพียงหนึ่งปีหลังเขาขึ้นเป็นผู้นำสูงสุดของญี่ปุ่น จักรวรรดิมองโกลส่งคณะทูตมาถลวายราชสาส์นถึง 4 ครั้งเพื่อเกลี้ยกล่อมให้ญี่ปุ่นยอมเป็นประเทศราช อย่างไรก็ตาม แม้ว่าทางราชสำนักจักรพรรดิในเคียวโตะจะเห็นควรให้ยอมจำนนเนื่องจากเกรงแสนยานุภาพของมองโกล โทะกิมุเนะในวัย 19 ปีเลือกที่จะไม่ตอบใดๆกลับไป ถึงอย่างนั้น และสั่งการให้ขุนนางและซะมุไรในคีวชูเตรียมพร้อมรับสงครามที่อาจเกิดขึ้น
สงครามครั้งที่หนึ่งอุบัติขึ้นและมองโกลเป็นฝ่ายพ่ายแพ้เนื่องจากพายุไต้ฝุ่น มองโกลได้ส่งคณะทูตมาเป็นครั้งที่ 5 และครั้งนี้โทะกิมุเนะตอบโต้ด้วยการสั่งให้ประหารราชทูตของมองโกล แต่มองโกลก็ยังราชทูตมาอีกเป็นครั้งที่ 6 และก็ถูกโทะกิมุเนะสั่งประหารอีก สงครามครั้งที่สองอุบัติขึ้น และครั้งนี้ญี่ปุ่นมีการรับมืออย่างดี สามารถยันกองเรือข้าศึกไว้ในได้จนมีไต้ฝุ่นเข้า และไต้ฝุ่นลูกนั้นได้ทำลายกองเรือมองโกลพินาศทั้งหมด
หมวดหมู่:บุคคลในยุคคามากูระ
แม่แบบ:เหตุการณ์ปัจจุบัน/2558 พฤษภาคม 14

ภัยธรรมชาติและอุบัติเหตุ- ในเกาะเหนือของประเทศนิวซีแลนด์ เกิดฝนตกหนักเป็นเหตุให้มีน้ำท่วมบนชายหาดคาพีทีและเขตเวลลิงตัน ซึ่งทำให้การคมนาคมตัดขาด  (ทีวีเอ็นแซด),  (นิวซีแลนด์สตัฟฟ์)- เหตุรถไฟตกรางในฟิลาเดลเฟีย พ.ศ. 2558
** ผู้เสียชีวิตจากเหตุรถไฟตกรางเพิ่มขึ้นเป็น 8 คน และมีผู้บาดเจ็บ 43 คนจาก 200 กว่าคนที่ได้ถูกส่งตัวไปยังโรงพยาบาลแล้ว  (เดอะการ์เดียน)
ความสัมพันธ์ระหว่างประเทศ- มาเลเซียเปลี่ยนทิศทางการเดินเรืออพยพของชาวโรฮินจาและบังกลาเทศกว่า 800 คนที่ถูกทิ้งไว้กลางทะเล เนื่องจากเป็นการลักลอบเข้าประเทศ  (เอพี)
}
ซูราบายาบินซามาโตร์

ซูราบายาบินซามาโตร์ (Surabaya BIN Samator) เป็นทีมวอลเลย์บอลระดับอาชีพของประเทศอินโดนีเซียที่ได้รับการก่อตั้งในปี ค.ศ. 2002 ทีมนี้ตั้งอยู่ ณ เมืองซูราบายา โดยมีสนามเหย้าของสโมสรแห่งนี้คือ "GOR Tawangalun" ทีมนี้เคยเป็นตัวแทนของประเทศอินโดนีเซีย เข้าแข่งขันรายการวอลเลย์บอลชิงแชมป์สโมสรเอเชีย ในปี ค.ศ. 2009 และ 2012

**เกียรติประวัติ**
โปรลีกา
*แชมป์ (3): 2004, 2007, 2009, 2014
*รองชนะเลิศ (4): 2002, 2003, 2006, 2010

**แหล่งข้อมูลอื่น**
 SamatorSurabaya
หมวดหมู่:สโมสรกีฬาที่ก่อตั้งในปี พ.ศ. 2545
หมวดหมู่:สโมสรวอลเลย์บอลในประเทศอินโดนีเซีย
หมวดหมู่:ซูราบายา
เร็กกิงบอล (เพลงไมลีย์ ไซรัส)

"เร็กกิงบอล" (Wrecking Ball) เป็นเพลงของนักร้องอเมริกัน ไมลีย์ ไซรัส จากสตูดิโออัลบั้มที่สี่ แบงเกอซ์ (2013) เพลงออกจำหน่ายวันที่ 25 สิงหาคม ค.ศ. 2013 โดยสังกัดอาร์ซีเอเรเคิดส์ เป็นซิงเกิลที่สองของอัลบั้ม เพลงเขียนโดยโมเซลลา สเตฟาน มอชชีโอ ซาชา สการ์เบ็ก ลูคัสซ์ ก็อตต์วอลด์ และเฮนรี รัสเซลล์ วอลเตอร์ สองคนหลังเป็นผู้ผลิตเพลง "เร็กกิงบอล" เป็นเพลงป็อปบัลลาด เนื้อเพลงบรรยายเกี่ยวกับความสัมพันธ์ที่พังทลายลง
"เร็กกิงบอล" ได้รับการวิจารณ์โดยทั่วไปเป็นที่ชื่นชอบ นักวิจารณ์เพลงยกย่องเนื้อหาในเพลงและกระบวนการผลิตเพลงโดยรวม อย่างไรก็ตาม นักวิจารณ์สงสัยว่าการสื่ออารมณ์ของไมลีนั้นเหมือนจริงหรือไม่ เนื่องจากเธอเพิ่งมีข้อถกเถียงเกี่ยวกับภาพลักษณ์ของเธอที่ดูยั่วยวนมากขึ้น เพลงเปิดตัวที่อันดับห้าสิบบนบิลบอร์ดฮอต 100 ต่อมาได้เป็นซิงเกิลอันดับหนึ่งเพลงแรกในสหรัฐอเมริกา หลังจากมิวสิกวิดีโอออกอากาศ เพลงยังอยู่อันดับหนึ่งในสัปดาห์ต่อมา หลังจากนั้นเก้าสัปดาห์ เพลงกลับไปขึ้นอันดับหนึ่งอีกครั้ง และถือว่ามีช่องว่างที่ยาวนานที่สุดระหว่างสัปดาห์ที่ขึ้นอันดับหนึ่งในประวัติศาสตร์ชาร์ตบิลบอร์ดฮอต 100 นับถึงเดือนมกราคม ค.ศ. 2014 "เร็กกิงบอล" ขายได้ 3 ล้านชุดในสหรัฐอเมริกา ในต่างประเทศ เพลงติดชาร์ตสูง ขึ้นอันดับหนึ่งในแคนาดา สเปน และสหราชอาณาจักร และติดสิบอันดับแรกในยุโรปและโอเชียเนีย
มิวสิกวิดีโอเพลง "เร็กกิงบอล" ออกอากาศวันที่ 9 กันยายน ค.ศ. 2013 แสดงฉากถ่ายใบหน้าไซรัสร้องไห้ทั้งน้ำตา ทำให้นึกถึงมิวสิกวิดีโอเพลง "น็อตธิงคอมแพส์ 2 ยู" ของชิเนด โอคอนเนอร์ สลับกับฉากไซรัสเปลือยกำลังเหวี่ยงตัวเองบนลูกตุ้มเหล็ก (wrecking ball) นักวิจารณ์แบ่งออกตามความคิดเห็นต่อวิดีโอ รู้สึกว่าเพลงนี้ดูยั่วยวนกว่าซิงเกิลก่อนหน้า "วีแคนต์สต็อป" "เร็กกิงบอล" เคยครองสถิติเพลงที่มียอดผู้ชมมากที่สุดใน 24 ชั่วโมงแรกบันทึกโดยวีโว ด้วยยอดผู้ชม 19.3 ล้านครั้ง และยังคงครองสถิติเป็นวิดีโอที่มียอดผู้ชมเกิน 100 ล้านครั้งเร็วที่สุด ในงานประกาศรางวัลเอ็มทีวียุโรปมิวสิกอะวอดส์ 2013 ไซนัสได้รับรางวัลวิดีโอยอดเยี่ยม และรางวัลวิดีโอแห่งปีในงานเอ็มทีวีวิดีโอมิวสิกอะวอดส์ 2014 หลังจากประสบความสำเร็จ ไซรัสได้รับรางวัลวิดีโอยอดเยี่ยมที่สุดในโลกในงานประกาศรางวัลเวิลด์มิวสิกอะวอดส์ 2014 ในมอนเต คาร์โล นับถึงเดือนเมษายน ค.ศ. 2015 "เร็กกิงบอล" มียอดผู้ชม 760 ล้านครั้งบนยูทูบ และเป็นวิดีโอที่มีผู้ชมสูงสุดอันดับที่สิบหก ไซรัสแสดงเพลง "เร็กกิงบอล" ในการแสดงสดหลายครั้ง รวมถึงเทศกาลไอฮาร์ตมิวสิกเฟสติวัล และในรายการแซตเทอร์เดย์ไนต์ไลฟ์ หนึ่งตอน

**อ้างอิง**
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของไมลีย์ ไซรัส
ไฟล์:Miley Cyrus - Wrecking Ball.jpg

== คำอธิบายโดยย่อ**

**Summary**
Though this image is subject to copyright, its use is covered by the US fair use laws because:
# It illustrates educational articles about the album from which the cover illustration was taken.
# The image is used as the primary means of visual identification of the article topic.
# The use of the cover will not affect the value of the original work or limit the copyright holder's rights or ability to distribute the original. In particular, copies of the image could not be used to make illegal copies of the album artwork on another CD.
# It is a low resolution image.
# The image is only a small portion of the commercial product.
# It is not replaceable with an uncopyrighted or freely copyrighted image of comparable educational value.

**Licensing**

**การอนุญาตใช้สิทธิ ==
เอริก คาร์ตแมน

เอริก คาร์ตแมน (Eric Cartman) ตัวละครและตัวเอกจากภาพยนตร์การ์ตูนเรื่อง เซาท์พาร์ก เป็นเด็กคนเดียวในกลุ่มที่อ้วนที่สุดและชอบด่าแรงโดยเฉพาะไคล์ ชอบต่อต้านและล้อเลียนคนอื่น ผู้ให้เสียงของคาร์ตแมนคือ เทรย์ พาร์กเกอร์
คาร์ตแมน เกิดวันที่ 1 กรกฎาคม คาร์ตแมนจะเป็นเด็กธรรมดาทั่วไปในเซาท์พาร์ก มักจะใส่หมวกสีฟ้า ขอบกับลูกปอมสีเหลือง เสื้อสีแดงกับถุงมือสีเหลือง ในเรื่องคาร์ตแมนจะชอบล้อเลียนคนอื่น เกลียดคนผิวดำ เอเชีย และเด็กจิงเจอร์ เกลียดพวกโลกสวย ชอบหาเรื่องคนอื่นให้เดือดร้อนทั่วเมือง บางครั้งทำให้ต้องทะเลาะกันหรือต่อสู้ เช่น เวนดี้ ตอน Season 12 เรื่อง Breast Cancer Show Ever เวนดี้รายงานหน้าห้องเรื่องมะเร็งเต้านมแล้วคาร์ตแมนล้อเลียน เลยมีเหตุให้ต้องสู้กับเวนดี้ แต่เวนดี้ไม่ยอมสู้และทะเลาะกัน สุดท้ายต้องยอมสู้แล้วคนที่ชนะนั้นก็คือเวนดี้ และชอบด่าไคล์แรงๆว่า เช่น Asshole (เฮงซวย), Jew (ยิว) ทำให้มักจะทะเลาะกับไคล์บ่อยๆจนไคล์กับสแตนต้องเรียกว่า Fatass (ไอ้อ้วน) คาร์ตแมนอยู่กับแม่สองคนชื่อ Liane และแม่ชอบตามใจกับคาร์ตแมน เวลาที่ด่าคนอื่นจะด่าแรง แต่เวลาโดนว่ากลับจะร้องไห้ คาร์ตแมนไม่ค่อยมีเพื่อนและชอบเอาแต่ใจตัวเอง เวลาไม่มีใครทำอะไรเป็นเพื่อนก็จะขอร้องให้บัตเตอร์ช่วยมาเป็นเพื่อน
หมวดหมู่:ตัวละครในเซาท์พาร์ก
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นพวกนีโอนาซี
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:ตัวละครในบันเทิงคดีที่อิงจากบุคคลจริง
หมวดหมู่:ตัวละครในบันเทิงคดีจากรัฐโคโลราโด
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครที่เป็นนักเรียนชั้นประถมศึกษา
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่เป็นอาชญากรชาวอเมริกัน
หมวดหมู่:ตัวละครที่เป็นนักเดินทางข้ามเวลา
หมวดหมู่:ตัวร้ายในการ์ตูนทีวีแอนิเมชัน
ราม พหาทุร พามชาน

ราม พหาทุร พามชาน (राम बहादुर बामजान; 9 เมษายน ค.ศ. 1990 – ) มีฉายาว่า ลามะปัลเดน ดอร์เจ (Palden Dorje) หรือปัจจุบันใช้ว่า ธรรมสังฆะ (Dharma Sangha) จากรัตนปุรี อำเภอพารา ประเทศเนปาล ซึ่งบางส่วนของผู้สนับสนุนของเขาได้อ้างว่าเขาเป็นพระพุทธเจ้าผู้กลับชาติมาเกิด แต่ลามะปัลเดน ดอร์เจได้ปฏิเสธต่อการกล่าวอ้างนี้ และผู้ปฏิบัติธรรมจำนวนมากต่างเห็นด้วยว่าพระโคตมพุทธเจ้าได้เข้าสู่พระนิพพานแล้ว และไม่สามารถจะเกิดใหม่ได้
เขาเป็นที่ดึงดูดต่อผู้เยี่ยมเยือนนับพันรวมถึงสื่อ โดยใช้เวลานานนับเดือนในการทำสมาธิ ฉายาพระพุทธเจ้าน้อย ของเขา เริ่มมาจากการทำสมาธิในวันที่ 16 พฤษภาคม ค.ศ. 2005 มีรายงานว่าเขาได้หายไปจากโพรงต้นไม้ที่เขาทำการนั่งสมาธิเป็นเวลาหลายเดือนในวันที่ 16 มีนาคม ค.ศ. 2006 แต่ก็พบตัวโดยผู้ติดตามบางส่วนในสัปดาห์ต่อมา โดยเขาได้บอกแก่ผู้ติดตามถึงการออกจากสถานปฏิบัติสมาธิของเขา ที่ซึ่งมีฝูงชนขนาดใหญ่เฝ้าดูเขาว่า "เพราะที่แห่งนี้ไม่มีความสงบสุขเสียแล้ว" จากนั้นเขาก็ไปตามทางของตัวเอง และกลับมาปรากฏตัวในที่อื่น ๆ ในประเทศเนปาลเมื่อวันที่ 26 ธันวาคม ค.ศ. 2006 แต่แล้วก็หายจากไปอีกครั้งในวันที่ 8 มีนาคม ค.ศ. 2007 เมื่อวันที่ 26 มีนาคม ค.ศ. 2007 จากการตรวจสอบโดยสถานีตำรวจภูมิภาคนิจเกฐในรัตนปุรี ได้พบลามะปัลเดน ดอร์เจนั่งสมาธิภายในห้องใต้ดินที่มีขนาดประมาณเจ็ดตารางฟุต
เมื่อวันที่ 10 พฤศจิกายน ค.ศ. 2008 ลามะปัลเดน ดอร์เจได้ปรากฏตัวอีกครั้งในรัตนปุรีและพูดคุยกับเหล่าผู้นับถือศรัทธาในป่าที่ห่างไกล

**ดูเพิ่ม**
 ศาสนาพุทธ- โยคี

**แหล่งข้อมูลอื่น**
  Official Site of Dharma Sangha
หมวดหมู่:พุทธศาสนิกชนชาวเนปาล
ศิริมาศ ชื่นวิทยา

ศิริมาศ ชื่นวิทยา (ชื่อเล่น: เอ้) เป็นนักร้อง และนักแสดงชาวไทย มีชื่อเสียงจากการเป็นนักร้องนำ วงพิ้งค์ (Pink) ภายใต้สังกัดอาร์เอส

**ประวัติ**
ศิริมาศ ชื่นวิทยา หรือ "เอ้" เกิดเมื่อวันที่ 13 พฤศจิกายน พ.ศ. 2523 จบการศึกษาระดับปริญญาตรี คณะวิทยาการจัดการ สาขานิเทศศาสตร์ แขนงโฆษณา มหาวิทยาลัยราชภัฏสวนสุนันทา เข้าสู่วงการด้วยการแสดงมิวสิควีดีเพลง "เธอเปลี่ยนไป" ของ วง Syam
ศิริมาศได้เข้ามาเป็นนักร้องนำวงพิ้งค์ ภายใต้สังกัดอาร์เอส ในอัลบั้มชุดที่สอง ด้วยเหตุที่ 1 ในนักร้องวงพิ้งค์คือ ธิราพรรณ์ วชิรเดชกุล (หรือโมสต์) ได้ออกจากวงไป ศิริมาศจึงได้เป็นนักร้องนำของวง ออกอัลบั้มชุดที่ 2 ในวงพิ้งค์คือ "อัลบั้ม Ladies" ในปี 2546 เปิดตัวด้วยเพลง "ผู้หญิงลืมยาก" เพลงนี้ถือว่าเป็นเพลงที่ทำให้วงพิ้งค์ประสบความสำเร็จอย่างมาก และเป็นเพลงประจำวงจนถึงปัจจุบัน
หลังจากนั้นก็มีอัลบั้มต่อๆมาคือ "อัลบั้ม In Love" (พ.ศ. 2547), "อัลบั้ม ไพเราะ เพราะ Pink" (พ.ศ. 2548) และอัลบั้มชุดสุดท้าย "รัก เลิก โกรธ หลง" (พ.ศ. 2550) วงพิ้งค์มีเพลงฮิตที่เป็นที่รู้จักอย่างเช่น ผู้หญิง...ลืมยาก, มีความสุข (บนความทุกข์ของใครรึเปล่า), สาธุ, เริ่มจากร้อย, ผู้หญิงนิสัยไม่ดี และเพลง คนลงเอย
ศิริมาศเริ่มมีชื่อเสียงอีกครั้งด้วยการรับเชิญละครซีรีส์ ฮอร์โมน วัยว้าวุ่น ซีซั่น 2" ในบท พี่บอม (EP. 5)

**ผลงาน**

**ละครโทรทศน์ / ละครซีรีส์**

**มิวสิควีดีโอ**

**ผลงานเพลง**

**ซิงเกิ้ล**

**ในนามวงพิ้งค์**
 อัลบั้ม Ladies สังกัดอาร์เอส วางแผง 2546- อัลบั้ม In Love สังกัดอาร์เอส วางแผง 2547- อัลบั้มพิเศษ "คิดถึงแม่" สังกัดอาร์เอส ขับร้องเพลง แม่เชื่อก็พอ วางแผง 2547- อัลบั้ม ไพเราะ เพราะ Pink สังกัดอาร์เอส วางแผง 2548- อัลบั้ม รัก เลิก โกรธ หลง สังกัดอาร์เอส วางแผง 2550

**คอนเสิร์ต**
 Concert มหกรรมคอนเสิร์ตทรัพย์สินทางปัญญา 2546- Concert RS.Meeting Concert Super Surprise Trilogy- Concert TEEN’Z IDOL CARNIVAL (ทีนส์ ไอดอล คาร์นิวอล)- Concert Water Lip Balm Pink Ladies Concert- Concert โครงการรักเธอประเทศไทย

**แหล่งข้อมูลอื่น**
 PinkbandTH-  ประวัติ ศิริมาศ ชื่นวิทยาfix-attempted=yes -  ประวัติ ศิริมาศ ชื่นวิทยาdate=2015-07-05 
หมวดหมู่:นักแสดงหญิงชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:ศิลปินสังกัดอาร์เอส
หมวดหมู่:นักร้องหญิงชาวไทย
หมวดหมู่:พุทธศาสนิกชนชาวไทย
ปาเลมบัง บัง ซุมเซล บาเบล

ปาเลมบัง บัง ซุมเซล บาเบล (Palembang Bank Sumsel Babel) เป็นทีมวอลเลย์บอลระดับอาชีพของประเทศอินโดนีเซียที่ได้รับการก่อตั้งในปี ค.ศ. 2002 ทีมนี้ตั้งอยู่ ณ เมืองปาเลมบัง โดยมีสนามเหย้าของสโมสรแห่งนี้คือ ปาเลมบังสปอร์ตฮอลล์ ทีมนี้เคยเป็นตัวแทนของประเทศอินโดนีเซีย เข้าแข่งขันรายการวอลเลย์บอลชิงแชมป์สโมสรเอเชีย ในปี ค.ศ. 2011

**เกียรติประวัติ**
โปรลีกา
*แชมป์ (3): 2011, 2012, 2013
*รองชนะเลิศ (0): 

**แหล่งข้อมูลอื่น**
หมวดหมู่:สโมสรกีฬาที่ก่อตั้งในปี พ.ศ. 2545
หมวดหมู่:สโมสรวอลเลย์บอลในประเทศอินโดนีเซีย
อัลตราไวโอเลนซ์ (อัลบั้ม)

อัลตราไวโอเลนซ์ (Ultraviolence) คือสตูดิโออัลบั้มลำดับที่สามของลานา เดล เรย์ นักร้อง นักแต่งเพลงหญิงชาวอเมริกัน  วางจำหน่ายโดยยูเอ็มจีเรเคิดส์ดิงส์ เมื่อวันที่ 13 มิถุนายน พ.ศ. 2557

**รายชื่อเพลง**

**อ้างอิง**
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2557
หมวดหมู่:อัลบั้มเพลงของลานา เดล เรย์
หมวดหมู่:อัลบั้มเพลงของค่ายอินเตอร์สโคปเรเคิดส์
สถานีย่อย:ระบบสุริยะ/หัวข้อเกี่ยวกับระบบสุริยะ/กล่องภาพ

Image:Solar System Template Final.png
#The Sun
circle 0 0 90 35 ดวงอาทิตย์
#Mercury
circle 112 18 6 ดาวพุธ
#Venus
circle 153 18 8 ดาวศุกร์
#Earth and the Moon
circle 204 8 4 ดวงจันทร์
circle 194 18 8 โลก
#Mars and satellites
circle 234 18 6 ดาวอังคาร
circle 240 13 4 โฟบอสและไดมอส
#Ceres and the asteroid belt
# - by placing the rectangle code for the asteroid belt AFTER Ceres, Ceres is "on top" (and can co-exist)
circle 271 18 5 ซีรีส
rect 256 0 288 35 แถบดาวเคราะห์น้อย
#Jupiter and satellites
circle 316 18 14 ดาวพฤหัสบดี
circle 327 5 9 ดาวบริวารของดาวพฤหัสบดี
#Saturn and satellites
circle 369 18 12 ดาวเสาร์
circle 378 7 11 ดาวบริวารของดาวเสาร์
#Uranus and satellites
circle 418 18 9 ดาวยูเรนัส
circle 425 11 8 ดาวบริวารของดาวยูเรนัส
#Neptune and satellites
circle 462 18 9 ดาวเนปจูน
circle 471 9 4 ดาวบริวารของดาวเนปจูน
#Pluto, satellites, and the Kuiper belt
# - by placing the rectangle code for the Kuiper belt AFTER Pluto, Pluto is "on top" (and can co-exist)
circle 502 18 4 ดาวพลูโต
circle 506 15 6 ดาวบริวารของดาวพลูโต
#Haumea and satellites
# - by placing the rectangle code for the Kuiper Belt AFTER Haumea, Haumea is "on top" (and can co-exist)
circle 536 18 4 เฮาเมอา
circle 539 14 5 ดาวบริวารของเฮาเมอา
#Makemake
# - by placing the rectangle code for the Kuiper Belt AFTER Makemake, Makemake is "on top" (and can co-exist)
circle 570 18 5 มาคีมาคี
rect 492 0 581 35 แถบไคเปอร์
#Eris, Dysnomia, and the Scattered disc
# - by placing the rectangle code for the Scattered disc AFTER Eris, Eris is "on top" (and can co-exist)
circle 605 18 4 อีริส
circle 607 14 4 ดิสโนเมีย
rect 581 0 622 35 แถบหินกระจาย
rect 623 0 640 35 เมฆฮิลล์
rect 641 0 666 35 เมฆออร์ต
desc none
# - setting this to "bottom-right" will display a (rather large) icon linking to the graphic, if desired
#Notes:
#Using same imagemap as Template:Solar system table
สถานีรถไฟชินโอซากะ

}
↓ชินโคเบะ
ที่มา：
สถานีรถไฟชินโอซากะ (ชินโอซากะ-เอกิ) เป็นสถานีรถไฟกลางของจังหวัดโอซากะ ตั้งอยู่ในเขตโยโดงาวะ ของนครโอซากะ สถานีรถไฟโอซากะแบ่งออกเป็นสองส่วนด้วยกัน คือ ส่วนของรถไฟระหว่างเมือง และส่วนของรถไฟใต้ดิน ในส่วนของรถไฟระหว่างเมือง สถานีรถไฟโอซากะยังเป็นสถานีเปลี่ยนผ่านของรถไฟความเร็วสูงชิงกันเซ็ง ชานชาลาทางทิศตะวันตกเป็นชานชาลาของชิงกันเซ็ง สายโทไกโด มีปลายทางที่กรุงโตเกียว ในขณะที่ชานชาลาทางทิศตะวันออกเป็นชิงกันเซ็ง สายซันโย มีปลายทางที่นครฟุกุโอะกะ
สถานีรถไฟชินโอซากะ (หรือแปลคือ สถานีรถไฟโอซากะแห่งใหม่) ตั้งอยู่ห่างจากสถานีรถไฟโอซากะเดิม 3 กิโลเมตร เปิดดำเนินการในปี พ.ศ. 2507 เพื่อรองรับรถบบรถไฟชิงกันเซ็ง ที่ไม่สามารถก่อสร้างฝ่าเข้าไปในเขตใจกลางเมืองที่หนาแน่นได้ ซึ่งสถานีทั้งแห่งใหม่และเก่าสามารถเชื่อมต่อกันผ่านระบบรถไฟใต้ดิน

**รถไฟระหว่างเมือง**

**รถไฟใต้ดิน**

**อ้างอิง**
หมวดหมู่:สถานีรถไฟของบริษัทรถไฟญี่ปุ่นตอนกลาง
หมวดหมู่:สถานีรถไฟของบริษัทรถไฟญี่ปุ่นตะวันตก
หมวดหมู่:สถานีรถไฟในโอซากะ
ช
หมวดหมู่:การขนส่งในกัวลาลัมเปอร์

หมวดหมู่:กัวลาลัมเปอร์
หมวดหมู่:การขนส่งในประเทศมาเลเซียแบ่งตามดินแดนสหพันธ์
หมวดหมู่:การขนส่งแบ่งตามเมือง
ครัวอินดี้

ครัวอินดี้ (Independent Kitchen) เป็นรายการวาไรตี้เกี่ยวกับการทำอาหารวลีประจำรายการคือ "ฟู้ดอารมณ์ดีที่ใคร ๆ ก็ทำได้" ออกอากาศทุกวันอาทิตย์ 12:00 น. ทางสถานีวิทยุโทรทัศน์กองทัพบกช่อง 5

**พิธีกร**

**พิธีกรหลัก (ยุคสุดท้าย)**
ดำเนินรายการตั้งแต่วันที่ 6 มีนาคม – 21 สิงหาคม พ.ศ. 2559- ปีติภัทร คูตระกูล (แบม)- ณัฐพงศ์ หน่อชูเวช (เชฟฟาง)

**พิธีกรในอดีต**
 บรรณ บริบูรณ์ (เชฟอิ๊ก)- ฝ้ายฟู ภัทรานวัช (เชฟฝ้ายฟู)- ธนกฤต พานิชวิทย์ (ว่าน) - สุภรดี ศิวพรพิทักษ์ (เชฟฟิน) - ดนัยภัทร พิบูลสงคราม (เลิฟ) - ระภา สุระจรัส (ป่าน)

**ช่วงต่าง ๆ ของรายการในปัจุบัน**
 Indy Yummy เลิฟและป่าน จะพาไปเสาะหาร้านอาหารที่ขึ้นชื่อว่าเด็ดและดังเพื่อมารีวิวอาหารของทางร้านให้คุณผู้ชมได้รู้จัก แนะนำเมนูเด็ดประจำร้านที่คุณพลาดไม่ได้ และเลือก 1 เมนูเด็ดประจำร้านเพื่อส่งต่อให้กับคุณว่านในการแกะสูตรเมนูอาหารต่อไป โดยมีสโลแกนว่า "ทุกอย่างที่เค้าว่าดี ทุกสิ่งที่เค้าว่าเด็ด เราจะสรรหามาให้คุณผู้ชมถึงที่"- สูตรลับจับแกะ หลังจากว่านชิมเมนูที่เลิฟป่านส่งมาให้จากช่วง Indy Yummy แล้ว จะทำการออกไปเลือกซื้อวัตถุดิบที่ใช้ในการทำเมนูนั้นๆที่ตลาดหรือซุปเปอร์มาร์เก็ตต่างๆ และกลับมาทำเมนูนั้นๆ- ฟินเวอร์ เชฟฟินจะมาดัดแปลงเมนูอาหารหรือวัตถุดิบต่างๆให้มีความพิเศษและน่าทานยิ่งขึ้น โดยมีสโลแกนประจำช่วงว่า "เมคโอเวอร์อาหารธรรมดา ที่แค่กระพริบตาก็เปลี่ยนไป"  - อินดี้ มี Skill แนะนำเคล็ดลับเด็ดๆที่ช่วยให้คุณทำอาหารง่ายและรวดเร็วมากขึ้น

**รายชื่อตอน**
ครัวอินดี้ ปี 8

**อ้างอิง**

**แหล่งข้อมูลอื่น**
  เว็บไซต์ โซลิต เอนเตอร์เทนเม้นท์ date=2015-06-25 -  แฟนเพจรายการครัวอินดี้ทางเฟซบุ๊ก
หมวดหมู่:รายการโทรทัศน์ช่อง 5
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2551
หมวดหมู่:รายการปกิณกะทางโทรทัศน์ไทยในคริสต์ทศวรรษ 2000
หมวดหมู่:รายการการทำอาหารทางโทรทัศน์ไทยในคริสต์ทศวรรษ 2000
หมวดหมู่:รายการปกิณกะทางโทรทัศน์ไทยในคริสต์ทศวรรษ 2010
หมวดหมู่:รายการการทำอาหารทางโทรทัศน์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2559
แม็คลาเรน พี1

แม็คลาเรน พี1 (italic=yes) เป็นรถยนต์นั่งปลั๊กอินไฮบริดสมรรถนะสูง (Plug-in hybrid sport car) เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวครั้งแรกในปี ค.ศ. 2012 ที่งานปารีสมอเตอร์โชว์ และเริ่มจำหน่ายให้เฉพาะกลุ่มลูกค้าที่ประเทศอังกฤษ ในเดือนตุลาคม ค.ศ. 2013 พี1 ทั้งหมด 375 คันได้ถูกจำหน่ายเรียบร้อยแล้วในเดือนพฤศจิกายน 2013 ส่วนพี1 ที่ปรับปรุงให้เป็นรถแข่งสนาม ใช้ชื่อว่า "พี1 จีทีอาร์" (P1 GTR) ได้เปิดตัวตามมาในปี 2015 ที่งานเจนีวามอเตอร์โชว์ ซึ่งจะจำหน่ายจำกัดจำนวนเพียง 35 คัน และพี1 ทั้ง 375 คัน จะอนุญาตให้เจ้าของเป็นเจ้าของได้เพียงคันเดียวเท่านั้น 
พี1 นับเป็นรุ่นตัวสูงสุดของค่าย และเป็นสายการผลิตต่อจาก แม็คลาเรน เอฟ1 ที่ยุติการผลิตไปเมื่อปี ค.ศ. 1998 โดยมีการนำเทคโนโลยีไฮบริดเข้ามาใช้รวมถึงเทคโนโลยีจากสนามแข่งฟอร์มูลาวัน แต่พี1 ก็ไม่ได้คงการออกแบบให้มี 1+2 ที่นั่ง ที่มีที่นั่งตรงกลางเหมือน เอฟ1 สิ่งหนึ่งที่ยังคงไว้เช่นเดิมอาทิ การออกแบบให้เครื่องอยู่กลางลำท้าย และขับเคลื่อนด้วยล้อหลัง มีการใช้คาร์บอนไฟเบอร์โมโนค๊อก (Carbon fibre monocoque) ในโครงของรถ ส่วนหลังคาได้ใช้วัสดุใหม่ที่เรียกว่า "โมโนเคจ" (MonoCage) ซึ่งพัฒนามาจาก โมโนเซลล์ ที่เคยใช้กับ 12ซี สไปเดอร์ ที่มาในช่วงต้นปี ค.ศ. 2012 จุดเด่นของพี1 นั้นเป็นที่ไฟหน้าที่ลอกเลียนมาจากตราสัญลักษณ์ประจำยี่ห้อแม็คลาเรน 
พี1 ได้ใช้เครื่องยนต์ McLaren M838TQ twin-turbo 3.8 ลิตร V8 ซึ่งสามารถให้กำลังได้ถึง 727 แรงม้า (542 kW) และแรงบิดที่ 719 นิวตัน/เมตร (531 lb ft) ส่วนเครื่องยนต์ไฟฟ้า สามารถทำกำลังได้ที่ 176 แรงม้า (131 kW) และแรงบิดที่ 260 นิวตัน/เมตร (192 lb ft) เมื่อรวมกันแล้วสามารถทำกำลังได้มากถึง 903 แรงม้า และแรงบิดที่ 978 นิวตัน/เมตร สำหรับในเรื่องของอัตราเร่ง 0-100 กม./ชม. สามารถทำได้ที่ 2.8 วินาที 0-200 กม./ชม. ได้ที่ 6.8 วินาที และ 0-300 กม./ชม. ได้ที่ 16.5 วินาที ซึ่งเร็วกว่าแม็คลาเรน เอฟ1 ถึง 5.5 วินาที ในเรื่องของความเร็วสูงสุดของเครื่องยนตร์ไฟฟ้า สามารถทำได้ที่  349 กม./ชม. (217 ไมล์/ชม.)
สำหรับราคาจำหน่ายเฉลี่ย พี1 สูงกว่า 1.6 ล้านดอลลาร์ หรือเป็นเงินไทยประมาณ 48 ล้านบาท ส่วนพี1 จีทีอาร์ นั้นมีราคาสูงถึง 2.8 ล้านดอลลาร์ หรือ 84 ล้านบาทในเงินไทย 

**พี1 จีทีอาร์**
พี1 จีทีอาร์ ที่งานเจนีวามอเตอร์โชว์
เป็นรุ่นที่ผลิตมาเพื่อเฉลิมฉลอง 20 ปีแห่งชัยชนะที่สนามแข่ง 24 ชั่วโมง เลอม็อง ถือเป็นรุ่นที่ออกแบบมาเพื่อใช้วิ่งบนสนามแข่งของ พี1 โดยตรง
พี1 จีทีอาร์ จะจำกัดจำนวนเพียง 35 คันเท่านั้น โดยได้เปิดตัวอย่างไม่เป็นทางการครั้งแรกที่ เพบเบิลบีช (Pebble Beach) ปี ค.ศ. 2014 และเป็นอย่างทางการในปี ค.ศ. 2015 ที่งานเจนีวามอเตอร์โชว์ 2015
พี1 จีทีอาร์ จะถือเป็นรถที่มีกำลังมากที่สุดเท่าที่แม็คลาเรนเคยทำมา ด้วยแรงม้าถึง 986 ตัว (1,000 PS) 

**อ้างอิง**
หมวดหมู่:รถสปอร์ต
หมวดหมู่:รถแม็คลาเรน
หมวดหมู่:รถยนต์ปลั๊กอินไฮบริด
กล้วยไม้ผีอเมริกา

Dendrophylax lindenii
กล้วยไม้ผีอเมริกา (langx|en|Ghost Orchid; ชื่อวิทยาศาสตร์|Dendrophylax lindenii) (ชื่อทั่วไป "กล้วยไม้ผี" ก็ใช้กับ Epipogium aphyllum ด้วย) เป็นพืชอายุยืนกาฝากในวงศ์กล้วยไม้ (วงศ์กล้วยไม้) มีถิ่นกำเนิดในรัฐฟลอริดา ประเทศคิวบา และในประเทศบาฮามาส
ทั้งนี้กล้วยไม้ผียังมีชื่ออื่นในภาษาอังกฤษอีก เช่น palm polly และ white frog orchid เป็นต้น

**อ้างอิง**
หมวดหมู่:กล้วยไม้
ซับเทนชั่น

ซับเทนชั่น (อังกฤษ: Subtention) เป็นวงดนตรีชาวไทย ภายใต้สังกัด เมโลดิก้า ในเครืออาร์เอส โปรโมชั่น เจ้าของเพลงฮิต "ขอเป็นคนสุดท้าย"

**ประวัติ**
ซับเทนชั่น เริ่มก่อตั้งวงเมื่อ พ.ศ. 2545 โดยการประกวดร้องเพลงและ ได้รับรางวัลวงดนตรีดีเด่น ประเภทอุดมศึกษาจากการประกวด RS Panasonic Star Challenge 2002 และได้เซ็นสัญญาภายใต้สังกัด เมโลดิก้า ในเครืออาร์เอส เป็นเวลา 2 ปี แต่ออกอัลบั้มมาเพียงชุดเดียว 
ในวงนี้มีทั้งหมด 5 คนด้วยกันคือ เอี๊ยบ - พีรฉัตร จิตรมาส (ร้องนำ), เป๊ก - ทศพร บุราไกร (เบส), น้อย - ปรานณต สาระ (กีต้าร์), จิ๊บ - จารุพงศ์ กล้าแข็ง (คีย์บอร์ด) และ ยอด - จิรยุทธ กลีบบัว (กลอง)
ออกอัลบั้มชุดเดียวที่ชื่อว่า "Subtention" ในปี พ.ศ. 2546 โดยมีเพลงฮิตติดชาร์ตทางคลื่นวิทยุจนถึงปัจจุบันคือเพลง "ขอเป็นคนสุดท้าย" หลังจากที่เพลงแรกที่ปล่อยออกมาก็มีเพลงที่สองคือเพลง "อายน้ำตา"

**ปัจจุบัน**
ภายหลังที่วงซับเทนชั่นหมดสัญญากับทางอาร์เอส ทางวงก็ไปเล่นดนตรีตามผับหรือร้านอาหารโดยมีสมาชิกเพิ่มอีก 2 คนคือ ปุ๊-เทอดพงษ์ บุญพอ (เบส) และ นิว-วัชรพล เจริญวรรธะ (ร้องชาย) ส่วนเอี๊ยบนักร้องนำก็เคยประกวด เดอะสตาร์ ค้นฟ้าคว้าดาว ปี 5 แต่ไม่ติด 1 ใน 8

**ผลงาน**

**ผลงานเพลง**

**อ้างอิง**
  fanpages ของวงซับเทนชั่น-  เอี๊ยบ SUBTENTION
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีป็อปสัญชาติไทย